A B.-A.-Z. Megyei Kormányhivatal Miskolci Járási Hivatala Környezetvédelmi és Természetvédelmi Főosztálya a BO-08/KT/1101/2017. sz. végzésében hiánypótlás teljesítésére hívta fel a LUFERRO KFT helyett - a Miskolc 23365/43 hrsz-ú ingatlanon lévő kezeletlen salak helyszínen történő előkezelésére irányulóelőzetes vizsgálati eljárásban – eljáró Green Side KFT-t, mert az általa benyújtott kérelem az érdemi döntés meghozatala szempontjából nem tartalmaz elegendő információt.

A határozat indokló részében hivatkozott ellentmondás tisztázása, a dokumentáció zaj elleni védelmet tárgyaló munkarészében leírtak egyértelműsítése érdekében az alábbi pontosításokat

közöljük:

1./ Az EVD levegős és zajos munkafejezetében fellelhető, a kültérre telepítendő zajos gépi berendezések megnevezésében megjelenő ellentmondás valós.

A hiánypótlás teljesítésére felhívó végzés jogosságát nem vitatva, nem érvként hozzuk elő, csak előzményként említjük meg, hogy a megbízástól a dokumentáció elkészítéséig eltelt időben a Megbízó többször módosította a technológiai sorra vonatkozó terveit, azaz hol legyen a törő helye, csarnokon belül vagy kívül, egy vagy két darab mixer üzemeljen-e, stb.

Végső megoldásként maradt a törő kültérre történő telepítésének és 2 db mixer parallel működtetésének terve. Ennek szem előtt tartásával készítettük el a zajterjedést bemutató ábra módosítását (1. és 2. sz. ábra).

1./Az alkalmazandó zajos gépek és azok telepítési helye:

A Braun Lenox gyártm. törőgép szabad téren, a depónál üzemel egy darab Komatsu lánctalpas rakodógéppel együtt. (Ez a 2 db szimbólummal ábrázolt zajforrás van bejelölve az ábrán.)

A 2 db mixerkocsi a csarnokon kívül (így a depónál is) gyakorlatilag csak szállítójárműként működik: a depótól a csarnokig meglévő kb. 200-250 méteres úton műszakonként mint lassú járművek (munkagépek) összesen 12-15 perc alatt 2 x 2 fordulót tesznek meg. A depónál a salakkal történő feltöltésekor állnak, zajt nem okoznak. A csarnokba beérve az inertizálás kezdetén (vízzel és CO2-vel való elegyítésekor) indítják, s álló helyzetben tart a keverési folyamat, minek során a gépjárművek tartályát folyamatosan forgatják. Effektív zajkeltés ebben a - műszakonként kétszeri, cca. 3-3 óra hosszáig tartó - keverési ciklusban történik (a teljes fázis 4-4 óra, de ebben benne van a betárolási és ürítési idő is).

Csarnokon belül üzemel még 1 db gumikerekes Komatsu rakodógép, amelynek az épületen belül nincs fix helye, szükség szerinti, szakaszos működéssel a mixerekből leöntött anyagot adjusztálja.

2./ Zajterjedés számítása:

A terjedés prognosztizálását a munkarész „*A prognosztizált üzemi eredetű zajszintek”* c. fejezetében leírtak szerint végeztük.

A törőgép zajteljesítmény-szintjét az üzemeltető által megadott 2,5-3 ó/8 ó effektív működési időtartamra vonatkoztattuk. (Ennél hosszabb törési idő nincs, mert ha a mixerekbe betöltendő anyagmennyiségnél többet törnek, akkor a depóban felhalmozott porított anyag az időjárási körülmények hatására könnyen összeáll, ami újabb törést, őrlést igényel.)

Megjegyzendő, hogy a törőgépre megadott közeltéri szintekből számított zajteljesítmény-szint a klasszikus kő- és betontöréskor emittált szintekhez képest jóval kisebb értéket képvisel (maga a folyamat is inkább őrlés, mint törés), így a kültéren folytatott gépi tevékenység által a környezetben keltett zaj valós értéke az előre jelzettnél minden bizonnyal alacsonyabb lesz.

A kültéri zajforrások (törő és rakodógép) által keltett emissziós szintek kinagyított képeét az   
1. sz. ábrán mutatjuk be.

3./ A hatásterület:


A program által kirajzolt terjedési képen a hatásterület nappali határa, azaz a 40 dB-es izobárral jellemzett vonal a két (sötétebb és világosabb) zöld színnel jelölt terület érintkezésénél húzódik. Látható, hogy a hatásterület nem éri el a keleti irányba eső lakóterület (Tatár, Karacs, Szövő, Gábor Á. u.) nyugati peremének szélső házait, így a légvonalban legközelebb álló Tatár u. 22. sz-ú lakóépületet sem (2. sz. ábra).

A hatásterület legnagyobb kiterjedése ÉK-i irányban 320-330 méter, ami védendő épületet nem tartalmazó üzemi területre esik.

A Tatár utca felé eső irányban a kritikus pontot jelentő 22. sz. lakóépület előtti érték 35-36 dB.

A zajterjedési kép alapján látható, hogy tárgyi telephelyen tervezett tevékenység vézése során emittálódó zaj nincs olyan hatással a lakóterület környezetében üzemelő más üzemek (Városi Fűtőmű, Gázmotoros Erőmű, KCE, UD Stahl KFT) által kibocsátott együttes zaj mértékére, hogy azokat megnövelné, s az ÉMI-KTVF által korábban a Tatár u. 10…22., Hold u. 13…19., 14. és 16. sz. elé a nappali időszakra előírt szigorúbb (LKH = 47 dB-es) kibocsátási határértéket, ill. ennek következtében az immissziós határértéket túllépné (ΔL > 10 dB!).

Megjegyzendő, hogy a depó és az üzemcsarnok az egykori LKM üzemi területén egy platón található, ahonnan - a domborzati viszonyok miatt - nincs közvetlen, szabad rálátás a keleti irányban lévő más üzemekre és a családi házas lakóterületre. Ez csak a depótól távolabb eső területrészről lehetséges, ahol egy lejtős letörés kezdődődik, és a hangterjedés útjában már nem áll semmilyen fizikai akadály.



1. sz. ábra: A kültéri források (törő és rakodógép) emissziójának nagyított terjedési képe



Tatár u. 22.

1 db rakodógép

1 db rakodógép  
és 1 db törőgép

2 db mixer

2. sz. ábra: A prognosztizált zajterjedés